《送许廷信司训武陵巘》
明代·钟芳

同是天涯旧布衣，拜官西去忍相违。临江已觉兰桡动，把酒休相玉斝飞。

醉倚湖山歌舜禹，闲披经史聚匡韦。儒官自足偿清兴，底必鸣珂入帝畿。

作者简介：（ ?—1544）明广东崖州人，改籍琼山，字仲实。正德三年进士。嘉靖中累官至户部右侍郎。有《皇极经世图赞》、《续古今纪要》、《崖志略》、《钟筠溪家藏集》。